**Dječji vrtić „KADUJICA“ BROJ RKP-a:** 52098

**30.svibnja 12 Matični broj:** 05351812

**Okrug Gornji Razina :** 21

**OIB:02527683076 Razdjel:** Nema razdjela

 **Šifra djelatnosti prema NKD-u**: *8510*

Predškolsko obrazovanje

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. – 30.06.2024. GODINE**

**OBRAZLOŽENJE OPĆEG DIJELA**

**ZAKONSKI OKVIR**

U skladu s odredbama Zakona o proračunu (Nar.nov.br. 144/21, čl.86), Statuta Dječjeg vrtića „KADUJICA“( čl.50. st.1., točka 2), Pravilnika o polugodišnjem i godišnjem izvještaju o izvršenju proračuna i financijskog plana (Nar.nov.br.85/2023) i u skladu s uputama Upravnog odjela za financije, gospodarstvo i komunalne djelatnosti Općine Okrug, proračunski korisnik, Dječji vrtić “ KADUJICA“, ima obvezu izraditi i dostaviti Upravljačkom tijelu, Prijedlog izvještaja o izvršenju financijskog plana za razdoblje 01.01. – 30.06.2024. godine. koji se sastoji od Općeg i Posebnog dijela (tabelarni prikaz) te od Obrazloženja Općeg i Posebnog dijela Izvještaja o izvršenju financijskog plana .

**DJELATNOST VRTIĆA**

Dječji vrtić „KADUJICA“ je javna ustanova za predškolski odgoj i obrazovanje te skrb o djeci predškolske dobi. Rad je organiziran u četiri odgojne skupine ( jaslička skupina, 8-satna vrtićka skupina, dvije 10 - satne vrtićke skupine) s ukupno 84 djece, sukladno Planu i programu rada Vrtića .

Program rada Dječjeg vrtića „KADUJICA“ se temelji na Zakonu o predškolskom odgoju i obrazovanju (NN br. 10/97, 107/07, 94/13, 98/19, 57/22, 101/23) i Državnom pedagoškom standardu predškolskog odgoja i naobrazbe (NN br. 63/8 i 90/10) te svim općim aktima Vrtića i Osnivača Općine Okrug.

**1. PRIHODI I PRIMICI**

Ukupno ostvareni prihodi i primici u izvještajnom razdoblju iznose 283.528,19 eur, što je 16,21 % više u odnosu na prihode ostvarene u izvještajnom razdoblju prethodne godine. U odnosu na izvorni plan/rebalans za 2024.godinu, ostvareno je 41,45 % planiranih prihoda za 2024.godinu.

 Prihodi i primici su najveći dijelom ostvareni od Osnivača, Općine Okrug. .

Povećanje ukupnih prihoda za 2024. godinu u odnosu na isto razdoblje 2023. godine je rezultat povećanog potraživanja sredstava od strane Dječjeg vrtića „KADUJICA“ u cilju nesmetanog obavljanja djelatnosti.

**2. RASHODI I IZDACI**

Ukupni izvršeni rashodi Dječjeg vrtića „KADUJICA“ u izvještajnom razdoblju iznose 286.876,39 eur što je 15,23 % više u odnosu na izvršene rashode u izvještajnom razdoblju prethodne godine.

U odnosu na izvorni plan/rebalans za 2024. godinu izvršeno je 41,94% planiranih rashoda.

**2.1. Rashodi za zaposlene**

Rashodi za zaposlene su najzastupljeniji u ukupnim rashodima. U odnosu na izvještajno razdoblje 2023. godine rashodi za zaposlene su veći za 11,93 % i iznose 44,96 % izvornog plana /rebalansa za 2024.godinu.

*Plaće bruto*

Izdaci za plaće bruto su povećani za 10,11 % u odnosu na prošlogodišnje razdoblje . Razlog povećanja plaća bruto je zapošljavanje pomoćnice- spremačice koja nije bila prisutna u izvještajnom razdoblju prethodne godine.

*Ostali rashodi za zaposlene*

Izdaci za ostale rashode za zaposlene su povećani za 35,96 % u odnosu na isto razdoblje 2023.godine . Razlog tome je povećanje neoporezivih naknada, potpora, nagrada i drugih primitaka koji se ne smatraju dohotkom od nesamostalnog rada (čl.7. Pravilnika)

*Doprinosi na plaće*

Doprinosi na plaće su povećani za 10,11 % u odnosu na izvještajno razdoblje 2023. godinu. Povećanje plaće bruto povlači za sobom i stavku povećanja doprinosa..

**2.2. Materijalni rashodi**

Materijalni rashodi su povećani za 28,11 % u odnosu na 2023. godinu i iznose 33,29 % planiranih sredstava. Materijalni rashodi se odnose na: naknade troškova zaposlenima, rashode za materijal i energiju, rashode za usluge i ostale nespomenute rashode poslovanja.

*Naknade troškova zaposlenima* se povećavaju za 62,55 % u odnosu na isto razdoblje prethodne godine . Razlog povećanja su povećani izdaci za neophodno stručno usavršavanje djelatnika .

*Rashodi za materijal i energiju* su povećani neznatno za 0,98 % u odnosu na prošlogodišnje razdoblje, dakle kod ovih rashoda nije došlo do bitnog povećanja. Razlog tome leži u trenutnoj stagnaciji nabavnih cijena proizvoda. Navedeni rashodi obuhvaćaju: materijal i sirovine, energiju, uredski materijal , potrošni materijal za rad s djecom, higijenske potrepštine i sredstva za čišćenje, radnu odjeću i obuću , sitni inventar i materijal i dijelove za tekuće i investicijsko održavanje.

*Rashodi za usluge* su povećani za 60,73 % u odnosu na izvještajno razdoblje prethodne godine. Razlog tome je povećanje rashoda za zdravstvene usluge jer u 2024. godini radnici Vrtića po prvi put realiziraju uslugu sistematskog pregleda. U ukupnim izdacima za usluge znatno su povećane i usluge tekućeg i investicijskog održavanja. Razlog tome je obvezno godišnje servisiranje i održavanje sustava grijanja odnosno hlađenja vrtića te ostalo održavanje opreme sukladno Zakonu zaštite na radu i sigurnosnim standardima.

Računalne usluge su se također primjetno povećale u odnosu na prethodno razdoblje. Razlog tome je instalacije aplikacije uredskog poslovanja .

*Ostali nespomenuti rashodi poslovanja* se povećani za 149,74 % u odnosu na isto razdoblje 2023. godine . Do navedenog povećanja je došlu uslijed povećanja rashoda za pristojbe i naknade jer Vrtić od kraja 2023. godine ima obvezu mjesečno podmirivati naknadu za osobe s invaliditetom

**2.3. Financijski rashodi**

*Financijske rashode* Vrtića čine usluge platnog prometa. Oni su u odnosu na proteklo razdoblje manji za 12,62% . Većina transakcija se provodi internet bankarstvom što smanjuje naknadu za posredničku uslugu.

**4. IMOVINA**

U izvještajnom razdoblju rashodi za imovinu su veći za 56,16 % u odnosu na isto razdoblje 2023. godine i izvršeno je 36,98 % planiranih sredstava za imovinu. Nabavljeni su uređaji i uredska oprema ( garderobni ormari za kuhinju i spremačice, uredske stolice, klima uređaj) u svrhu zadovoljavanja zakonskih normi i standarda.

**5. PRENESENI VIŠAK/MANJAK PRIHODA:** na kraju 2023. godine u ukupnom rezultatu poslovanja nema prenesenog viška, odnosno manjka poslovanja.

**6. UKUPNE DOSPJELE OBVEZE**

|  |  |  |
| --- | --- | --- |
|  | Stanje obveza na dan 01.012024. | Stanje obveza na dan 30.06.2024. |
| Ukupne obveze | 5.692,54 | 6.818,03 |
| Dospjele obveze |  0,00 |  967,02 |

Iznos obveza je veći u odnosu na početak godine . Obveze se sve podmiruju u skladu s dospijećem plaćanja. Navedeni iznos dospjelih obveza od 967,02 eur je podmiren samo dan nakon dospijeća jer usluga nije bila u potpunosti izvršena..

**7. POPIS NOVČANIH SREDSTAVA**

|  |  |  |
| --- | --- | --- |
|  | Popis novčanih sredstava 01.01.2024. | Popis novčanih sredstava 30.06.2024. |
| Žiro račun |  627,43 |  206,69 |
| Blagajna |  445,34 | 5.133,40 |

**ZAKLJUČAK**

Iz Obrazloženja općeg dijela Izvještaja o izvršenju financijskog plana za razdoblje 01.01.2024.-30.06.2024. je vidljivo da su prihodi i rashodi Dječjeg vrtić „KADUJICA“ u skladu s Financijskim planom za 2024.godinu.

Potraživana sredstva i njihovo izvršenje su rezultat kontinuiranog praćenja pedagoških, sigurnosnih i higijenskih standarda i stvaranja ugodnog okruženja za djecu i radnike Dječjeg vrtića „KADUJICA“.

**OBRAZLOŽENJE POSEBNOG DIJELA**

Osnovni i jedini program Dječjeg vrtića „KADUJICA“ je Redovan rad dječjeg vrtića . Osnovna funkcija vrtića je predškolsko obrazovanje.

Program redovnog rada se provodi kroz četiri aktivnosti i tri izvora financiranja:

|  |
| --- |
| **PROGRAM: Redovan rad dječjeg vrtića** |
| **Aktivnost** | **Izvor financiranja** |
| Aktivnost A210001Poslovi stručnih , administr.i izvrš. tijela | Opći prihodi i primici |
| Aktivnost A210002Nabava dugotrajne imovine za rad odjela  | Opći prihodi i primici |
| Aktivnost A210003Sufinanciranje roditelja za uslugu vrtića  | Vlastiti prihodi po posebnim propisima |
| Aktivnost A210004Pomoći nadležnih ministarstava  | Pomoći |

Cilj svih aktivnosti je kontinuirano poboljšanje materijalnih uvjeta u Vrtiću i praćenje pedagoških , higijenskih i ostalih standarda u skladu sa zakonom.

**IZVRŠENJE RASHODA PREMA IZVORIMA FINANCIRANJA**

1. IZVOR FINANCIRANJA: Opći prihodi i primici (Osnivač-Općina Okrug)

a) Aktivnost A210001- Poslovi stručnih, administrativnih i izvršnih tijela: rashodi za zaposlene, materijalni rashodi i financijski rashodi

b) Aktivnost A21002- Nabava dugotrajne imovine za rad odjela: rashodi za nabavu proizvedene dugotrajne imovine (postrojenje i oprema, nematerijalna proizvedena imovina).

Rashodi čiji su izvor financiranja opći prihodi i primici iznose 42,59 % planiranih sredstava za aktivnost A210001 te 36,98 % planiranih sredstava za aktivnost A21002 koje su opisane gore u tekstu.

Rashodi čiji su izvor financiranja Opći prihodi i primici su najzastupljeniji u ukupnim rashodima.

2 .IZVOR FINANCIRANJA: Vlastiti prihodi

a) Aktivnost A210003 – Prihodi po posebnim propisima (sufinanciranja roditelja) : materijalni rashodi za materijal i energiju i rashodi za usluge.

Rashodi čiji su izvor financiranja Vlastiti prihodi po posebnim propisima iznose nisu izvršeni u prvom polugodištu 2024. godine.

3. IZVOR FINANCIRANJA: POMOĆI

Aktivnost A210004-pomoći nadležnih ministarstava : materijalni rashodi za materijal i energiju.

Rashodi čiji su izvor financiranja pomoći iznose 12,73 % planiranih sredstava.

Iz navedenog izvora isključivo se pokriva dio rashoda za materijal za rad s djecom.

.